Klarkiya
Gözəl klarkiya (C.pulchella) yabanı halda ABŞ-nin qərb hissəsində yayılmışdır. Gülçülükdə 1826-cı ildən istifadə olunur. Bitkinin ilk istifadə edilən növünün çiçəkləri tünd-çəhrayı rəngdədir, mədəni formaları və hibridləri isə müxtəlif rəngləri ilə fərqlənərək çiçəkləri çoxləçəklidir. Kompozisiyalar yaratmaq üçün aşağı hissədə açılmış güllərdən istifadə etmək olar. Klarkiyanı güldana qoymamışdan əvvəl 3-4 saat ərzində soyuq su olan qabda saxlamaq lazımdır. Cavan bitkilər yayın əvvəlində ziyanvericilərlə zədələndiyi üçün toxumları tez əkilməlidir. Bitkilərin alçaqboylu olması və yaxşı budaqlanması üçün cücərtilərin təpə tumurcuğu kəsilməlidir.